CELEX: 62014TN0584
Language: fi
Date: 2014-07-29 00:00:00
Title: Asia T-584/14: Kanne 29.7.2014 – Inditex v. SMHV – Ansell (ZARA)

29.9.2014   
            
            
               FI
            
            
               Euroopan unionin virallinen lehti
            
            
               C 339/27
            
         Kanne 29.7.2014 – Inditex v. SMHV – Ansell (ZARA)
   (Asia T-584/14)
   2014/C 339/32
   Kannekirjelmän kieli: espanja
   
      Asianosaiset
   
   
      Kantaja: Industria de diseño Textil, SA (Inditex) (Arteixo, Espanja) (edustaja: asianajaja C. Duch)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
   
      Vastapuolet valituslautakunnassa: Zainab Ansell ja Roger Ansell (Moshi, Tansania)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 19.5.2014 asiassa R 1118/2013-2 tekemän päätöksen siltä osin kuin siinä julistetaan yhteisön tavaramerkki (ZARA) nro 1 12  755 menetetyksi käyttämättä jättämisen vuoksi seuraavien luokkaan 39 kuuluvien palvelujen osalta: ”kuljetuspalvelut, tavaroiden jakelu, tavaroiden pakkaus ja varastointi, erityisesti vaatteet, kengät ja asusteet, hajuvedet ja kosmetiikka”; kantaja katsoo, että valituslautakunta on rikkonut asetuksen N:o 207/2009 51 artiklan 1 kohdan a alakohtaa ja tehnyt seuraavat virheet:
            
         
               —
            
            
               valituslautakunta on tehnyt oikeudellisen virheen katsoessaan, että Inditexin toimiluvan haltijat ovat kiinteä osa yhtiön sisäistä organisaatiota, vaikka kyseessä ovat todellisuudessa Inditex-konsernin riippumattomat oikeudelliset yksiköt
            
         
               —
            
            
               valituslautakunta on tehnyt näytön arviointia koskevan virheen todetessaan, että kantaja ei ole esittänyt näyttöä kuljetuspalvelutarjontaan perustuvan liikevaihdon suuruudesta osoittaakseen tavaramerkin ulkoisen käytön, vaikka tällaista näyttöä on esitetty menettelyn kuluessa
            
         
               —
            
            
               velvoittamaan SMHV:n ja tarvittaessa vastapuolen valituslautakunnassa korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka menetetyksi julistamista on vaadittu: Sanamerkki ZARA luokkiin 39 ja 42 kuuluvia palveluja varten – yhteisön tavaramerkki nro 1 12  755
   
      Yhteisön tavaramerkin haltija: Kantaja
   
      Yhteisön tavaramerkin menettämistä koskevan vaatimuksen esittäjä: Zainab Ansell ja Roger Ansell
   
      Mitättömyysosaston ratkaisu: Menetetyksi julistamista koskevan vaatimuksen hyväksyminen
   
      Valituslautakunnan ratkaisu: Valituksen hylkääminen
   
      Kanneperusteet: Asetuksen N:o 207/2009 51 artiklan 1 kohdan a alakohdan rikkominen